Pentagon i Petreus različito o pomoći Jemenu
Američki sekretarijat za odbranu saopštio je da još uvek razmatra obim vojne pomoći namenjene Jemenu za borbu protiv terorizma i jačanj
Odgovarajući na novinarsko pitanje, General Petreus, je rekao da će ove godine biti udvostručena američka pomoć Jemenu koji se bori protiv nekoliko terorističkih organizacija, uključujući onu koja stoji iza pokušaja podmetanja eksploziva na američkom putničkom avionu 25. decembra. General Petreus je to rekao prilikom posete Iraku, posle čega je otputovao na sastanak sa visokim jemenskim zvaničnicima o borbi protiv terorističkih aktivnosti u Jemenu. Međutim, u ponedeljak je portparol Pentagona  rekao da američka vlada još uvek nije odredila koliku će vojnu pomoć dodeliti Jemenu ove godine, uključujući sredstva predviđena za borbu protiv terorizma. U prošloj godini američka pomoć za borbu protiv terorizma u Jemenu iznosila je rekordnih 67 miliona dolara. To čini 22 odsto od ukupnih 300 miliona dolara koje su Sjedinjene Države raspodelile različitim zemljama kroz pomenuti program prošle godine. Jemen je isključen iz tog programa 2008. zbog spora sa Bušovom administracijom. Vitman kaže da se takva pomoć, kao i isporuke opreme i specijalno finansiranje vojnih nabavki, vrše prema složenom kriterijumu koji se preispituje na početku nove fiskalne godine, 1. oktobra. Vitman je, međutim, potvrdio da američka vlada nastoji da pronađe način da pomogne Jemenu i mnogim drugim zemljama u borbi protiv terorizma. Unapređivanje vojnih odnosa širom sveta je dugogodišnji prioritet kako bi se sprečilo dalje regrutovanje terorista i uspostavljanje terorističkih baza u pojedinim zemljama. General Petreus je takođe rekao da je ostvarena dobra saradnja sa Jemenom u suzbijanju terorizma. Pentagon je naveo da Sjedinjene Države snabdevaju oružane snage Jemena opremom za komunikaciju, rezervnim delovima za helikoptere, patrolnim čamcima, kamionima i pružaju obuku za održavanje vojne opreme.